### Әлеуметтік төлемдер, айыппұлдар мен өсімпұлдар, мемлекеттік баж: есепке алу, есепке жатқызу және қайтару

2018 жылдың 1 қаңтарынан бастап қолданысқа енгізілген ҚР «Салық және бюджетке төленетін басқа да міндетті төлемдер туралы» Салық кодесіне сәйкес, салықтық міндеттеменің, әлеуметтік төлемдерді, айыппұлдар мен өсімпұлды аудару бойынша міндеттің орындалуын есепке алу, салықтарды, бюджетке төленетін төлемдерді, өсімпұл мен айыппұлдарды есепке жатқызу және қайтару, мемлекеттiк баждың төленген сомаларын қайтару біршама ықшамдалып отыр.

Салық кодексінің 98 бабымен **с**алықтар және бюджетке төленетiн төлемдер, әлеуметтiк төлемдер бойынша есеп-қисаптарды салыстырып тексеру жүргiзутәртібібелгіленген.Салық төлеушінің талап етуі бойынша салық органы бір жұмыс күні ішінде салықтар және бюджетке төленетін төлемдер, әлеуметтік төлемдер бойынша есеп-қисаптарды салыстырып тексеру жүргізеді. Салық төлеушінің (салық агентінің) деректері мен салық органы деректерінің арасында алшақтықтар болған жағдайда, алшақтықтар анықталған күннен бастап үш жұмыс күні ішінде салық органы мен салық төлеуші (салық агенті) туындаған алшақтықтарды жою бойынша шаралар қабылдайды. Қажет болған жағдайда салық төлеушінің (салық агентінің) жеке шотына түзетулер енгізіледі. Бұл ретте **салыстырып тексеру актісін рәсімдеу қарастырылмаған**.

Осыған дейінгі қолданыста болған Салық кодексінде салыстырып тексеру аяқталған соң, бекітілген нысанда салыстырып тексеру актісі берілуі тиіс болатын.

Салық кодексінің 97-бабына сәйкес, салық төлеушінің салықтық өтініші бойынша салық органдары салық төлеушінің жеке шотынан салықтардың, бюджетке төленетін төлемдердің, әлеуметтік төлемдердің, айыппұлдардың, өсімпұлдың барлық немесе жекелеген түрі бойынша бюджетпен есеп айырысулардың жай-күйі туралы үзінді-көшірмені мұндай өтінішті салық органы тіркеген күннен бастап **бір жұмыс күні** ішінде беріледі.

Осыған дейінгі қолданыста болған Салық кодексінде үзінді-көшірмені беру мерзімі 2 жұмыс күні болатын.

Салық кодексінің 101-бабымен салық органы салықтың, бюджетке төленетін төлемнің, өсімпұлдың артық төленген (өндіріп алынған) сомасын есепке жатқызуды және қайтаруды мынадай тәртіппен:

1) салықтық өтініш негізінде есепке жатқызуды және қайтаруды жүргізген жағдайда - салық органдары осындай өтінішті тіркеген күннен бастап;

2) өтінішсіз есепке жатқызуды жүргізген жағдайда - салық төлеушінің жеке шотында артық төленген сома түзілген күннен бастап есептелетін **он жұмыс күні ішінде** жүргізетіндігі қарастырылған.

Есепке жатқызу және қайтару шараларына осыған дейінгі қолданыста болған Салық кодексінде он бес жұмыс күні қарастырылған болатын, яғни бұл шараларды жүргізу мерзімі анағұрлым қысқарған.

Салық кодексінің 108-бабына сәйкес, салық органы мемлекеттік баждың артық төленген сомасын қайтаруды салық төлеуші ұсынған салықтық өтініштің және тиісті мемлекеттік органның қайтарудың құқыққа сыйымдылығын растайтын құжатының негізінде жүргізеді. Осыған дейінгі қолданыста болған Салық кодексімен осы көрсетілген құжаттармен қоса, мемлекеттік баждың төлегені туралы төлем құжаты қоса ұсынылуы тиіс болатын. Осы ретте, алдағы уақытта бұл құжат талап етілмейді.

***М.Жаденов****,*

*Қызылорда облысы бойынша*

*Мемлекеттік кірістер*

*департаментінің бөлім басшысы*